માયક્રોપનું આર્ટિફિશ્યલ ઇન્ટેલિજન્સ અને મશીન લર્નિંગ આધારિત પ્લેટફોર્મ ખેડૂતોને શું વાવણી કરવી જોઈએ, ક્યારે વાવણી કરવી જોઈએ અને કેવી રીતે વાવણી કરવી જોઈએ એ માટે “ખેતી યોજના” સ્વરૂપે સમજ આપે છે. તે ભારતમાં પ્રસ્થાપિત છે અને હાલમાં તે ભારત અને ઇન્ડોનેશિયાના હજારો ખેડૂતો સાથે કામ કરે છે. કડી અને ગાંધીનગર ખાતે આવેલ સર્વ વિદ્યાલય કેળવણી મંડળ કેમ્પસમાં સંશોધન કેન્દ્ર અને પ્રવેગક તરીકે એસવી ઇનોવેશન ફાઉન્ડેશન કાર્યરત છે. માયક્રોપની સ્થાપના સમયથી એસવી ફાઉન્ડેશન દ્વારા તેને સહકાર અપાયો છે. આગામી સમયમાં પણ તેને સહકાર આપી ખેડૂતોને લાભ થાય તેવી કામગીરીમાં મદદરૂપ થવાની ખાતરી સર્વ વિદ્યાલય કેળવણી મંડળના ચેરમેને આપી હતી.